Aalborg Ishockey A/S har fået licens til at spille i AL Bank Ligaen. Men de mangler stadig en del spillere for at kunne udfylde holdkortet. 30-årige Kasper Degn bliver en af spillerne. Han fortsætter i det nordjyske efter to år i AaB ishockey. - Både familien og jeg har hele tiden haft Aalborg som førsteprioritet. Der er gode fremtidsperspektiver i klubben og der er et godt sammenhold, siger Kasper Degn. Kasper Degn har spillet 104 kampe for AaB Ishockey, og fortsætter nu i den Aalborg-klub. Udover Kasper Degn har også Bjarke Møller, Rasmus Olsen, Daniel Madsen og Mads Møller allerede skrevet under.
Aalborg Ishockeys Kasper Degn tager to år mere i det nordjyske.